OzLabs/hebrew-wiki-articles huggingface dataset:
יחיאל בר וולקוביסקי

יחיאל בר וולקוביסקי, מנהיג הקהילה היהודית בביאליסטוק לאורך המחצית השנייה של המאה ה-19
יחיאל דב בר וולקוביסקי (יחד"ו; 1819 – י' בשבט ה'תרס"ג, 20 בינואר 1903) היה איש עסקים ופילנתרופ יהודי פולני, חבר מועצת העיר ביאליסטוק ומנהיג קהילת יהודי ביאליסטוק במשך יובל שנים (משנת 1850 ועד סמוך לפטירתו ב-1903).

==ביוגרפיה==
נולד בוולקוביסק שעל שמה כונה למשפחה של סוחרים מהמעמד הבינוני. מסחרו בשוקי אוקראינה צלח והקנה לו הון רב. הוא זכה לאותות כבוד ממשלתיים רבים, התמנה כחבר מועצת העיר ביאליסטוק והחזיק במשרה זו במשך 32 שנים. כן היה חבר דירקטוריון ברבים מהבנקים המקומיים כולל בבנק הממשלתי.

וולקוביסקי ניהל שלטון יחיד בכל מוסדות הקהילה המקומית. הוא היה מתנגד לציונות והדבר גרם לחיכוכים בינו ובין רב העיר בתקופתו, הרב שמואל מוהליבר שהיה בעצמו ממייסדי "חובבי ציון".

הוא נפטר בצהרי יום שבת, י' בשבט תרס"ג, 20 בינואר 1903 ונקבר בביאליסטוק. על מצבת קברו נחרת:

==לקריאה נוספת==
* א"ש הערשבערג, פנקס ביאליסטאק, תש"ט. פרק 11: די פופציק-יאריקע הערשאפט פון יחיאל-בער וואלקאוויסקי איבער ביאליסטאקער קהילה, עמ' 249–268 (בהערת שוליים מס.5 מפנה הכותב למאמר ארוך יותר בשם 'פופציק יאר ביאליסטאקער מושל' שפרסם בהמשכים מעל דפי העיתון היהודי 'דאס נייע לעבן', שנה ? גליונות 44, 50, 54, 62, 79. ומאמר נוסף ב"הצפירה" משנת תרס"ג, גיליון 26, שנכתב תחת הפסבדונים רעבי"ה [היפוך אותיות של 'העברי']).

==קישורים חיצוניים==
* [https://www.jewishvirtuallibrary.org/wolkowiski-jehiel-ber וולקוביסקי, יחיאל בר], ערכו ב"Encyclopaedia Judaica"

==הערות שוליים==

קטגוריה:ביאליסטוק: אישים
קטגוריה:אנשי עסקים יהודים פולנים
קטגוריה:ילידי 1819
קטגוריה:נפטרים ב-1903
יאקובה אואטרה

בילי יאקובה אואטרה (בצרפתית: Billy Yakuba Ouattara; נולד ב-24 בינואר 1992) הוא כדורסלן גנאי-צרפתי המשחק בעמדת הקלע במונקו מהליגה הצרפתית והיורוליג.

== קריירה מקצועית ==
אואטרה החל את הקריירה המקצועית שלו בצרפת במדי אלאן שאלון מליגת העל הצרפתית בשנת 2012, כשהיה בן 20. הוא שיחק עם הקבוצה במשך שתי עונות לפני שחתם על חוזה לשנה עם דניין-וולטייר מהליגה השנייה. באותה עונה הוא עזר לקבוצה להעפיל לגמר הליגה, שם הפסיד ליר-טולון. ב-24 ביולי 2015 חתם אואטרה במונקו, וחזר ל-Pro A. בעונתו השנייה במונקו, ב-2017, נבחר למשחק האולסטאר ועזר למונקו לזכות בגביע הליגה הצרפתית בכדורסל על חשבון אסוול ליון-וילרבאן.

ב-21 ביולי 2017 חתם אואטרה על חוזה דו כיווני בברוקלין נטס מה-NBA, והפך לשחקן יליד-החוץ הראשון שחותם על הסכם דו כיווני בליגה. על פי החוזה הוא היה אמור לחלק את זמנו בין ברוקלין לבין קבוצת ליגת הפיתוח שלה, לונג איילנד נטס. עם זאת, עקב פציעות במהלך השנה הוא מעולם לא שיחק במדי ברוקלין, ושיחק רק במשחק אחד בליגת הפיתוח. ב-17 בדצמבר 2017 נחתך אואטרה על ידי הנטס, אך ב-17 בינואר 2018 הוא נרכש מחדש על ידי לונג איילנד נטס.

ב-30 במרץ 2018 חתם אואטרה לשארית עונת 2017/18 במונקו.

ב-17 ביולי 2020 הוא חתם בריאל בטיס מליגת ה-ACB הספרדית.

ב-20 ביולי 2021 הוא חזר למונקו מליגת העל הצרפתית והיורוליג.

== קריירה בנבחרת הלאומית ==
בגלל חוסר הזמינות של נבחרת גאנה בכדורסל, הוא היה חבר בנבחרת צרפת, ושיחק במדיה במוקדמות טורנירי גביע העולם בכדורסל 2019, יורובאסקט 2022 וגביע העולם בכדורסל 2023.

== קישורים חיצוניים ==

== הערות שוליים ==

קטגוריה:כדורסלני קחאסול סביליה
קטגוריה:כדורסלני לונג איילנד נטס
קטגוריה:כדורסלנים צרפתים
קטגוריה:ספורטאים גנאים בארצות הברית
קטגוריה:כדורסלני אלאן שאלון
קטגוריה:כדורסלני מונקו
קטגוריה:ספורטאים גנאים בצרפת
קטגוריה:ספורטאים גנאים בספרד
קטגוריה:ילידי 1992
ג'ון סקוט הריסון

ג'ון סקוט הריסון (באנגלית: John Scott Harrison; 4 באוקטובר 1804 – 25 במאי 1878) היה חקלאי ופוליטיקאי אמריקאי שכיהן כחבר בבית הנבחרים של ארצות הברית מאוהיו בין השנים 1853 ל-1857. הוא היה בנם של נשיא ארצות הברית ויליאם הנרי הריסון והגברת הראשונה אן הריסון וכן אביו של נשיא ארצות הברית בנג'מין הריסון. הוא האדם היחיד שהיה גם בנו וגם אביו של נשיא ארצות הברית.

== ביוגרפיה ==
=== ראשית חייו ===

הריסון נולד בוינסנס, אינדיאנה, לנשיא העתידי ויליאם הנרי הריסון ואן תותיל סימס. הוא היה גם נכדו של חותם הכרזת העצמאות בנג'מין הריסון החמישי. הריסון השלים לימודי הכנה ולמד רפואה. מאוחר יותר הוא נטש את הלימודים כדי להפוך לחקלאי.

בשנת 1824, הוא נישא ללוקרטיה קנאפ ג'ונסון (1804–1830). נולדו להם שלושה ילדים:
* אליזבת שורט הריסון (1825–1904)
* ויליאם הנרי הריסון (1827–1829)
* שרה לוקרטיה הריסון (1829–1917)

ב-12 באוגוסט 1831, בסינסינטי, אוהיו, הוא התחתן עם אליזבת רמזי ארווין (1810–1850). לו ולאליזבת היו 10 ילדים:
* לוטננט קולונל ארצ'יבלד הריסון (1832–1870); מפקד רגימנט הרגלים ה-27 של אינדיאנה
* בנג'מין הריסון (1833–1901); הפך לנשיא
* מרי ג'יין הריסון (1835–1867)
* אנה סימס הריסון (1837–1838)
* ג'ון ארווין הריסון (1839)
* קרטר באסט הריסון (1840–1905); קפטן, רגימנט הרגלים ה-51 של אוהיו
* אנה סימס הריסון (1842–1926)
* ג'ון סקוט הריסון ג'וניור (1844–1926)
* ג'יימס פינדלי הריסון (1847–1848)
* ג'יימס ארווין הריסון (1849–1850)

לאחר מות אביו, בשנת 1841, עברה אמו לגור עם משפחתו כדי לסייע בגידול הילדים.

=== קריירה פוליטית ===

הוא נבחר מטעם המפלגה הוויגית לבית הנבחרים של ארצות הברית ב-1852, נבחר מחדש מטעם מפלגת האופוזיציה ב-1854 וכיהן בין השנים 1853 ל-1857. 

לאחר שהובס לקדנציה שלישית ב-1856, פרש הריסון לאחוזתו "חוות פוינט" בנורת' בנד, אוהיו, שם מת ב-25 במאי 1878, בגיל 73. 

הוא היה הילד האחרון ששרד של ויליאם הנרי הריסון. הוא נקבר בקבר המשפחה בנורת' בנד, היום אנדרטת קבר ויליאם הנרי הריסון, עם הוריו ובני משפחה נוספים. גופתו של הריסון נגנבה על ידי שודדי קברים עד שבסופו של דבר הוחזרה למקום מנוחתה האחרון.

==קישורים חיצוניים==

* 
* 

קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1804
קטגוריה:אמריקאים שנפטרו ב-1878
ביג סייק

טיירוס ג'רלד היימס (באנגלית: Tyruss Gerald Himes; נולד ב-22 בנובמבר 1968 ונפטר ב-5 בדצמבר 2016), הידוע גם בשמות הבמה ביג סייק (באנגלית: Big Syke) ומוסוליני, היה ראפר אמריקאי הידוע בעיקר בזכות עבודתו עם הרכבי ההיפ הופ האמריקאים ת'אג לייף (Thug Life) ואאוטלוז. מקור שם הבמה, "ביג סייק", הוא מכינוי ילדותו "פסיכו הקטן".<ref name="allmusicbio"></ref> הוא מת בביתו בהות'ורן, קליפורניה ב-5 בדצמבר 2016.<ref name="tmz"></ref>

== קריירה ==
סייק היה חבר בקריפס. ב-1990, ביג סייק והראפרים דומינו (Domino) ומנטל אילנס (Mental Illness) הקימו הרכב היפ הופ בשם איוול מיינד גנגסטאס (Evil Mind Gangstas). ב-1992 הוא פגש את הראפר טופאק שאקור<ref name="allmusicbio" /> והצטרף לקבוצת הראפ של טופאק שאקור בשם ת'אג לייף. ב-1995 הוא הצטרף לקבוצת הראפ השנייה של טופאק שאקור בשם אאוטלוז בתור מוסוליני (על שם השליט האיטלקי, בניטו מוסוליני) והקליט שירים באלבומו של טופאק שאקור, All Eyez on Me, שיצא לאור בשנת 1996. בין השירים שסייק התארח בהם באלבום היו: "Picture Me Rollin", "When We Ride", "All Eyez on Me" ו-"Check Out Time".

== מוות ==
ביג סייק מת בגיל 48 מסיבה טבעית בביתו בהות'ורן, קליפורניה ב-5 בדצמבר 2016.

== דיסקוגרפיה ==
=== אלבומי אולפן ===
* Be Yo' Self (15 באוקטובר 1996)
* Big Syke Daddy (25 בספטמבר 2001)
* Street Commando (21 במאי 2002)
* Big Syke (22 באוקטובר 2002)

=== אלבומי שיתוף פעולה ===
* All Hell Breakin' Loose - יחד עם איוול מיינד גנגסטאס (1992)
* Thug Life Vol. 1- יחד עם ת'אג לייף (26 בספטמבר 1994)

=== אלבומי אוסף ===
* Thug Law: Thug Life Outlawz Chapter 1 (23 באוקטובר 2001)
* Thug Law: Thug Life Outlawz Chapter 2 (2 בספטמבר 2003)

=== מיקסטייפים ===
* Thug Life: Demo Tape - יחד עם ת'אג לייף (1994)
* Big Syke: Volume 1 (27 ביולי 2007)
* Big Syke: Reincarnated Volume 1 (30 באוקטובר 2007)

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:טופאק שאקור
קטגוריה:אמריקאים שנולדו ב-1968
קטגוריה:אמריקאים שנפטרו ב-2016
ארנסט שיינפלד

ארנסט שיינפלד (בפולנית: Ernest Schönfeld) היה שחיין, קופץ למים ושחקן כדורמים פולני-יהודי, אלוף ושיאן פולין בשחייה ואלוף פולין בקפיצה ממגדל (1925).

== ביוגרפיה ==
שיינפלד התאמן בקבוצת מכבי קרקוב.

באליפות פולין השנייה שנערכה בקרקוב ב-2 בספטמבר 1923 זכה בשתי מדליות, זהב וארד. מדליית זהב במשחה ל-200 מטר חזה בשיא פולין חדש של 3:38.4 דקות ובמדליית ארד במשחה שליחים 4x45.2 מטר.

באליפויות פולין שנערכ בשנים 1925–1928 זכה 4 פעמים ברציפות במדליית זהב במשחה ל-100 מטר גב.

ב-1925 זכה במדליית זהב בקפיצה ממגדל.

בשנות ה-20 של המאה ה-20 שיחק כדורמים וזכה עם קבוצתו בתוארי אליפות פולין.

== קישורים חיצוניים ==
* 
* [https://www.wbc.poznan.pl/dlibra/publication/439888/edition/353144/content VI-te pływackie zawody pływackie o mistrzostwo Polski], Sport Wodny. Nr 12, s. 225, 30 sierpnia 1927 

== הערות שוליים ==

קטגוריה:שחיינים פולנים
קטגוריה:שחיינים יהודים
קטגוריה:קופצים למים
קטגוריה:שחקני כדורמים יהודים
ג'יימי מילר (זמר)

ג'יימי מילר (נולד ב-9 בספטמבר 1997) הוא זמר ומוזיקאי הוא הופיע ב-The Voice UK ב-2017, שם הגיע למקום השלישי.<ref></ref><ref></ref> בשנת 2020, הוא חתם על חוזה תקליטים עם אטלנטיק רקורדס והוציא מיני-אלבום (EP) בשם "Broken Memories" באפריל 2022.<ref></ref> החל מ-4 במאי 2023, ג'יימי עזב את אטלנטיק רקורדס והכריז, באמצעות אינסטגרם, על שותפות עם BMG. כרגע מילר חתום תחת חברת התקליטים BMG ועובד על אלבום הבכורה שלו.<ref name=":0"></ref>

== חיים אישיים ==
מילר נולד בקרדיף. למילר יש שתי אחיות והוא התחיל לשיר בבית הספר היסודי.<ref></ref> הוא עבד תקופה במוקד טלפוני.

וולשי מתגורר כיום בלוס אנג'לס.

== קריירה ==
=== 2017: התחלות מוקדמות ו"דה וויס בריטניה" (The Voice UK) ===
מילר נבחן בתחילה להופיע בתוכנית אקס פקטור בריטניה (The X Factor) אך לא הצליח בתוכנית. לאחר מכן מילר ניסה להמשיך לעסוק במוזיקה על ידי הגשת מועמדות ואודישן בעונה השישית של "דה וויס בריטניה" (The Voice UK).<ref></ref><ref></ref> במהלך האודישנים העיוורים של התוכנית, הוא הצליח ל'סובב' שני כיסאות ובחר בג'ניפר הדסון על פני גאווין רוסדייל כמאמנת שלו בתוכנית. הוא התקדם בתחרות ובסופו של דבר סיים במקום השלישי.<ref></ref>
{| class="wikitable mw-collapsible plainrowheaders"
|+
!הופעה
! בחירת שיר
! תוצאה
|-
! scope="row" | אודישנים עיוורים
| <div class="mw-content-ltr">Let It Go</div>
| 2 כיסאות הסתובבו; בחר בג'ניפר הדסון כמאמנת בתוכנית
|-
! הקרבות
| <div class="mw-content-ltr">Perfect Strangers</div>
| עבר בשלבי הנוקאאוט
|-
! scope="row" | הנוקאאוטים
| <div class="mw-content-ltr">Shape of You</div>
| עבר לרבע הגמר
|-
! scope="row" | רבע גמר
| <div class="mw-content-ltr">Love on the Brain</div>
| עבר לחצי הגמר
|-
! scope="row" | חצי גמר
| <div class="mw-content-ltr">Stitches</div>
| עבר לגמר
|-
! scope="row" | הגמר
| <div class="mw-content-ltr">What Do You Mean?</div>
| זכה במקום השלישי בגמר התוכנית
|}

=== 2023: Maybe Next Time ===
החל מ-4 במאי 2023, ג'יימי עזב את Atlantic Records והכריז, באמצעות אינסטגרם, על שותפות עם BMG . יחד עם עסקת ניהול חדשה, כרגע מילר חתום תחת חברת התקליטים BMG ועובד על אלבום הבכורה שלו.<ref name=":0" />

==קישורים חיצוניים==
* 

==הערות שוליים==

קטגוריה:זמרים בריטים
קטגוריה:מהגרים מבריטניה לארצות הברית
קטגוריה:בריטים שנולדו ב-1997
הסנאט של ורמונט

הסנאט של ורמונט (באנגלית: Vermont Senate) הוא הבית העליון של בית המחוקקים במדינת ורמונט שבארצות הברית. בסנאט חברים 30 סנאטורים, הנבחרים לתפקידם ממחוזות בחירה עם יותר מנציג אחד. כל סנאטור, הנבחר לתקופת כהונה בת שנתיים, מייצג כ-20,300 איש. בסנאט של ורמונט אין הגבלת כהונה.

כמו בבתי מחוקקים אחרים במדינת ובטריטוריות של ארצות הברית, כמו גם בסנאט האמריקאי, הסנאט של ורמונט ממלא תפקידים מיוחדים המוגדרים בחוקת המדינה כגון אישור או דחיית מינויים של מושל ורמונט למשרדי הרשות המבצעת ולקבינט המדינה, ובחירת שופטי בית המשפט העליון של המדינה. סגן מושל ורמונט מכהן כנשיא הסנאט דה יורה, אך מצביע רק אם חל מצב בו נדרש לשבור שוויון. בהיעדרו, הנשיא הזמני של הסנאט מנהל את הסנאט דה פקטו. הנשיא הזמני נבחר בידי מפלגת הרוב ולאחר מכן נבחר באופן פורמלי בידי כלל חברי הסנאט, ומתפקד כמנהיג הראשי של הסנאט.

30 הסנאטורים נבחרים מ-16 מחוזות בחירה, חלקם עם נציג אחד וחלקם עם שניים ושלושה. המחוזות חופפים במידה רבה את גבולות 16 מחוזות ורמונט, במטרה להבטיח את שוויון הייצוג. כל מחוז בוחר בין 1 ל-3 סנאטורים בסך הכול בהתאם לאוכלוסייתו. במחזורי הבחירות של העשור 2023–2033, שבעה מחוזות בוחרים סנאטור אחד, ארבעה מחוזות בוחרים שניים, וחמישה בוחרים שלושה. ורמונט היא אחת מ-14 המדינות בהן חברי הבית העליון של בית המחוקקים מכהנים בתקופות כהונה של שנתיים, ולא בקדנציה בת ארבע שנים.

== קישורים חיצוניים ==

* 

* 

==הערות שוליים==

סנאט
ורמונט
אורתודוקסיה (אידאולוגיה)

אורתודוקסיה (ביוונית עתיקה: ὀρθοδοξία; באופן מילולי: "דעה ישירה/נכונה")<ref></ref> היא עמדה אידאולוגית או דתית, שתומכת בהשקפה הקיימת והמקובלת נגד אחרות.<ref>"[https://www.dictionary.com/browse/orthodox orthodox]." Dictionary.com. The American Heritage Dictionary of the English Language (4th ed.) Houghton-Mifflin Company. 2004. Retrieved March 03, 2008.</ref>

נצרות אורתודוקסית מתייחסת לקבלה של הדוקטרינות שהוגדרו על ידי אמונות שונות וועידות אקומניות מתקופת העת העתיקה, אם כי כל כנסייה נבדלת מהאחרת מסיבות רבות, שביניהן ניתן למצוא הבדלי שפה ותרבות.

יהדות אורתודוקסית מתייחסת ליהודים המקפידים על כל המסורות והמצוות, כפי שנכתבו בתורה שבעל פה. המילה "אורתודוקסים" בהקשר היהודי נכנסה לשימוש בראשית המאה ה-19, על רקע האמנציפציה והתגובות לה.

== לקריאה נוספת ==
<div class="mw-content-ltr">
* 
* 
* 
</div>

==קישורים חיצוניים==
* 

== הערות שוליים ==

קטגוריה:מונחים ומושגים דתיים
סויוז TM-28

סויוז TM-28(ברוסית: Союз TM-28) הייתה משימה מאוישת שהביאה לתחנת החלל מיר משלחת קבועה מס' 26. המשימה שוגרה ב-13 באוגוסט 1998 מקוסמודרום בייקונור, קזחסטן שמנוהל על ידי רוסיה. בנוסף לתוכנית ניסויים והחלפת צוות קוסמונאוטים המשיכו בפעילות תיקון של מודול "ספקטר" הפגוע ועבודות תחזוקה של תחנת החלל. 

==צוות==
* צוות המראה:
** גנאדי פדאלקה - מפקד
** סרגיי אוודייב - מהנדס טיסה
** יורי בטורין - קוסמונאוט חוקר
* צוות נחיתה:
** גנאדי פדאלקה - מפקד
** איוואן בלה - מהנדס טיסה
===צוות גיבוי===
* סרגיי זליוטין - מפקד
* אלכסנדר קאלרי - מהנדס טיסה
* אולג קוטוב - קוסמונאוט חוקר

==תיאור המשימה==
ב-13 באוגוסט 1998 החללית שוגרה לחלל. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

ב-15 באוגוסט תחברה לתחנת החלל מיר. שלב אחרון של העגינה בוצע ידנית. העגינה בוצע למודול "קוואנט 1". באותה עת לתחנת החלל כבר הייתה מחוברת חללית סויוז TM-27 ושהה בה צוות של משלחת מס' 25 בפיקוד טלגט מוסאבייב. הצוותים שכללו יחד 5 אנשים החלו בהכנות לביצוע ניסויים והעברת תחנת החלל לצוות משלחת מס' 26

ב-25 באוגוסט חללית סויוז TM-27 התנתקה מתחנת החלל כאשר על סיפונה טלגט מוסאבייב - מפקד, ניקולאי בודארין ויורי בטורין. לאחר עזיבתו, חללית פרוגרס M-39 התחברה מחדש לתחנת החלל. אחריות על תחנת החלל עברה למשלחת מס' 26. חללית "סויוז TM-28" שימשה חללית חירום.

ב-27 באוגוסט חללית התנתקה ממודול "קוואנט 1" וחוברה מחדש לתא עגינה קדמי במודול הבסיסי.

ב-8 בפברואר 1999 חללית התנתקה מתחנת החלל ועגנה במודול "קוואנט 1".

סויוז TM-29 התחברה לתחנת החלל ב-22 בפברואר איתה הגיעו לתחנת החלל ויקטור אפנסייב מרוסיה, איוואן בלה מסלובקיה וז'אן פייר אניירה מצרפת. 

"סויוז TM-28" התנתקה מתחנת החלל ונחתה ב-28 בפברואר 1999 כשבתוכה גנאדי פדאלקה ואיוואן בלה. בתחנת החלל מיר נותרו סרגיי אוודייב לצד ויקטור אפנסייב וז'אן פייר אניירה שהגיעה עם "סויוז TM-29".

==ראו גם==
* תוכנית סויוז
* תחנת החלל מיר

==קישורים חיצוניים==

* [http://www.spacefacts.de/mission/english/soyuz-tm28.htm נתוני המשימה]
* [http://www.astronautix.com/s/soyuztm-28.html סויוז TM-28] באנציקלופדיה אסטרונאוטיקה 

קטגוריה:תוכנית סויוז
קטגוריה:1998 ברוסיה
קטגוריה:1999 ברוסיה
Starfield

Starfield (בעברית: סטארפילד; מילולית: שדה כוכבים) הוא משחק וידאו מסוגת פעולה-הרפתקאות ועולם פתוח שמפותח על ידי Bethesda Game Studios ומופץ על ידי Bethesda Softworks, אשר יצא לאור ב-6 בספטמבר 2023 למערכת ההפעלה למחשבים אישיים Microsoft Windows ולקונסולת משחקים Xbox Series X/S. המשחק הוכרז רשמית במהלך מסיבת עיתונאים בכנס E3 של חברת Bethesda ב-2018, באמצעות קדימון חשיפה.

"סטארפילד" הוא משחק תפקידים אשר מתרחש בחלל, ועל פי פרסומים יהיה ניתן ליצור דמויות מאפס ולחקור עימם כוכבים חדשים באמצעות חלליות. המשחק יהיה הקניין הרוחני המקורי הראשון שפותח על ידי Bethesda מזה למעלה מעשרים וחמש שנים, שאינו מתבסס על מותגי עבר הקיימים והמוכרים של החברה, כמו Fallout ו-The Elder Scrolls (שהאחרון מבניהם הוא Skyrim). המשחק אמור לצאת ב-6 בספטמבר 2023 עבור Windows ו-Xbox Series X/S, ויהיה בלעדי, כלומר לא מתוכנן לצאת בפלייסטיישן 5. תאריך היציאה המקורי היה ב-11 בנובמבר 2022 ונדחה.

== קישורים חיצוניים ==

* 

==הערות שוליים==

קטגוריה:משחקי פעולה-הרפתקאות
קטגוריה:משחקי עולם פתוח ממוחשבים
קטגוריה:משחקי וידאו משנת 2023
קטגוריה:משחקי Windows
קטגוריה:משחקי Xbox Series X/S
קטגוריה:משחקי אקס בוקס
קטגוריה:משחקי פעולה-תפקידים
קטגוריה:משחקי וידאו שפותחו בארצות הברית
מנחת סרונרה

מנחת סרונרה (קוד יאט"א: SEU, קוד ICAO: HTSN) הוא המנחת העיקרי המשמש את הפארק הלאומי סרנגטי בטנזניה. המנחת נמצא באזור המרכזי של הפארק, ונמצא כקילומטר דרומה ממרכז המידע לתיירים של סרונרה. המנחת משמש מטוסים קטנים.

אירועי בטיחות שאירעו באזור:
* ביוני 2013 פגע מטוס ריימס-ססנה F406 של חברת טנזניה אייר שנחת במנחת באימפלה והמדחף השמאלי נפגע. לא היו נפגעים.
* מטוס ססנה 208 קרוואן של חברת Auric Air התרסק זמן קצר לאחר ההמראה מהמנחת ב-23 בספטמבר 2019. הטייס שהיה בנו של הרמטכ"ל הטנזני, והתלמיד לטיס שהיו על המטוס נהרגו.

==קישורים חיצוניים==

* [https://www.serengeti.com/flights-to-serengeti.php Shuttle flights to Serengeti National Park]

==הערות שוליים==

קטגוריה:טנזניה: תעופה
ערכים חסרים

בסטטיסטיקה, ערכים חסרים (missing values) או מידע חסר (missing data) מתארים מצב בו תחת תצפית מסוימת לא קיימים נתונים באחד המשתנים הנאמדים. תופעה זו רווחת, ועלולה להיות בעלת השפעה משמעותית על המסקנות הנגזרות מן המידע שנאסף. על מנת להסיק נכונה מאוסף תצפיות המכילות ערכים חסרים, על החוקר להתייחס לחוסרים.

== סוגים של ערכים חסרים ==
ערכים חסרים מתחלקים לסוגים שונים הנבדלים זה מזה במנגנון היוצר אותם. פרופ' דונלד רובין חילק את סוגי הערכים החסרים לשלוש במאמר שפורסם בשנת 1976 והפך לאבן דרך בתחום.

ערכים חסרים המתרחשים כתוצאה מהשפעה שאינה מתואמת עם משתנים שנמדדו עבור התצפיות, וגם אינה מתואמת עם משתנים שלא נמדדו נקראים חסרים לחלוטין באקראי (missing completely at random) או בראשי תיבות MCAR. במילים אחרות: ללא קשר למאפייני התצפית, הסיכוי להכיל ערכים חסרים שווה.

ערכים חסרים המתרחשים כתוצאה מהשפעה שמתואמת לחלוטין עם משתנים שנמדדו עבור התצפיות נקראים חסרים באקראי (missing at random) או בראשי תיבות MAR. במילים אחרות, חלק מהמשתנים שנמדדו מגדירים לאילו תצפיות יהיו ערכים חסרים. לדוגמה, במקום שבו משתנה מסוים גורם למשתתפי סקר לא לענות על שאלה מסוימת, מדידה של משתנה זה תוביל לידיעה עבור מי מהתצפיות יהיו נתונים חסרים הנובעים מחוסר מענה על אותה השאלה.

ערכים חסרים המתרחשים כתוצאה מהשפעה שאינה מתואמת עם משתנים שנמדדו, אלא עם משתנים שאינם נמדדו עבור התצפיות נקראים חסרים לא באקראי (missing not at random) או בראשי תיבות MNAR. במילים אחרות: הסיכוי להכיל ערכים חסרים תלוי במאפייני התצפית אך לא זמין לחוקר.

== שיטות להתמודדות עם ערכים חסרים ==
קיימות מספר סוגי שיטות אשר מאפשרות לחוקרים להתמודד עם ערכים חסרים.

הסוג הפשוט ביותר הוא החסרה שיטתית של המידע החסר מניתוח הנתונים. לדוגמה הסרה שיטתית מהמדגם של כל תצפית שאינה מכילה ערכים בכל המשתנים (incomplete case deletion). שיטה זו עלולה ליצור הטיה בנתונים מסוג MAR וMNAR מאחר שלתצפיות בעלות ערכים חסרים יש מאפיינים ייחודיים לעומת תצפיות ללא ערכים חסרים.

סוג אחר של שיטות מבוסס על השלמת ערכים בהתאם למודל משוער אשר יוצר את המידע, או באמצעות מדד מרכזי כמו ממוצע או חציון. עם התפתחות המחקר בתחום התגלה כי השלמת ערכים חסרים באמצעות מדדים מרכזיים אינה אסטרטגיה טובה בין היתר מאחר שהיא יכולה ליצור צירופים לא ריאליסטיים של פיסות מידע (כדוגמת זכר בהריון), כמו גם משום שהיא מטה אמידה של מובהקות סטטיסטית באמצעות הקטנת שונות בצורה שאינה מוצדקת. עם התפתחות כוח המחשוב פותחו שיטות מבוססות סימולציות ממוחשבות רבות מבוססות על המידע הקיים (Data driven). לדוגמה שימוש באלגוריתם MICE - multiple imputation by chained equations.

== הערות שוליים ==

קטגוריה:סטטיסטיקה
קטגוריה:שיטות מחקר במדעי החברה
קורי מילס

קורי מילס (באנגלית: Cory Mills; נולד ב-13 ביולי 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת פלורידה. מילס, חבר המפלגה הרפובליקנית, עבד בארגונים שונים כמומחה אבטחה וכמנהל עסקים לפני שנבחר לקונגרס בנובמבר 2022. מחוזו של מילס חולש על האזור הפרוורי בין דייטונה ביץ' לאורלנדו, ובו שוכנת העיר סיינט אוגוסטין.

== ביוגרפיה ==
מילס נולד בווינטר הייבן שבפלורידה. הוא בוגר לימודי תעודה במדעים מהמכללה המדינתית של פלורידה בג'קסונוויל, ובעל תואר ראשון במדעי הבריאות ותואר שני ביחסים בין-לאומיים ויישוב סכסוכים מהאוניברסיטה הצבאית האמריקאית.

מ-1999 עד 2004 שירת מילס בצבא ארצות הברית, שם היה חבר בדיוויזיה המוטסת ה-82 ומילא תפקידי אבטחה בצבא היבשתי לתמיכה בכוח המשימה המשותף של כוחות המבצעים המיוחדים של ארצות הברית במלחמת עיראק, אך לא השתייך אל פיקוד המבצעים המיוחדים של ארצות הברית. מילס מעולם לא עבר הכשרה של הכוחות המיוחדים, אם כי לאחר שחרורו פרסם אזכורים המרמזים על חברותו בכוחות המיוחדים של הצבא. בשנים 2005–2009 עבד כמומחה אבטחה בחברת "DynCorp". בשנת 2010 החל לעבוד כמומחה אבטחה ימית ויועץ אסטרטגי להגנת תוכנה בחברה "Special Tactical Services". מילס עבד כמנהל אבטחה בתאגיד "Chemonics" מ-2010 עד 2011 וכמנהל סיכונים בכיר ב-"Management Systems International" במהלך 2011. הוא הצטרף ל-"Pax Mondial LLC" באותה שנה ובהמשך עבד כמנהל חטיבת תפעול המידע בארגון וסגן נשיא.

בשנים 2020 ו-2021 היה מילס חבר במועצת העסקים הביטחונית של מחלקת ההגנה של ארצות הברית. הוא המייסד המשותף של "ALS Less-Lethal Systems", חברה המייצרת ציוד עבור לקוחות צבאיים ומגופי אכיפת החוק. הוא גם היה שותף מייסד ומנהל של "PACEM Defense", חברת אבטחה פרטית.

באפריל 2021 הכריז מילס על התמודדותו לבית הנבחרים של ארצות הברית במחוז הקונגרס השביעי של פלורידה תוך קריאת תיגר על נציגת המחוז המכהנת סטפני מרפי. מושבה של מרפי היה יעד של ועדת הקמפיין הרפובליקנית לקונגרס בבחירות 2022, אך מרפי מצדה כבר הודיעה על פרישה בדצמבר 2021. מילס התמודד בבחירות מקדימות מרובות-מתמודדים, כאשר יריבו החזק ביותר היה חבר בית הנבחרים של פלורידה אנתוני סבטיני. מילס ניצח בפריימריז באוגוסט 2022, ובבחירות הכלליות גבר על מועמדת המפלגה הדמוקרטית קארן גרין עם 58.5% מקולות הבוחרים.

ב-3 בינואר 2023 מילס הושבע לתפקידו כחבר הקונגרס. הוא חבר בוועדת החוץ ובוועדת הכוחות המזוינים של בית הנבחרים.

== קישורים חיצוניים ==

* 
* 

==הערות שוליים==

קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1980
פיטר ון מוסנברוק

פיטר ון מוסנברוק (בהולנדית: Pieter van Musschenbroek; 14 במרץ 1692 – 19 בספטמבר 1761) היה מדען הולנדי, וכן פרופסור בדיסבורג, אוטרכט וליידן, שם מילא תפקידים בתחומי המתמטיקה, פילוסופיה, רפואה ואסטרונומיה. מיוחסת לו המצאת הקבל הראשון ב-1746: צנצנת ליידן. מוסנברוק היה גם אחד המדענים הראשונים שסיפקו תיאורים מפורטים של מכונות לבדיקת מתח, דחיסה וכיפוף.

== ראשית חייו ולימודיו ==
פיטר ון מוסנברוק נולד ב-14 במרץ 1692 בליידן, שהייתה אז בתחומי הרפובליקה ההולנדית. הוריו היו יוהנס ון מוסנברוק ומרגרטה ואן סטראטן, שהגיעו לליידן מפלנדריה ב-1600 בערך. יוהנס היה יצרן מכשירים, שייצר מכשירים מדעיים כמו משאבות אוויר, מיקרוסקופים וטלסקופים.

פיטר למד בבית ספר לטיני עד 1708, שם למד לדבר יוונית עתיקה, לטינית, צרפתית, אנגלית, גרמנית תקנית, איטלקית וספרדית. פיטר למד רפואה באוניברסיטת ליידן וקיבל תואר דוקטור לרפואה ב-1715, ולקח חלק בהרצאותיהם של ואייזק ניוטון. סיים לימודי פילוסופיה ב-1719.<ref name="petrus"></ref>

== קריירה אקדמית ==
=== דיסבורג ===
ב-1719 הפך לפרופסור למתמטיקה ופילוסופיה ב, וב-1721 הפך לפרופסור לרפואה באוניברסיטה.<ref name="petrus" />

=== אוטרכט ===
ב-1723 עזב את אוניברסיטת דיסבורג, והפך לפרופסור באוניברסיטת אוטרכט. ב-1726 הפך לפרופסור לאסטרונומיה באוניברסיטה.<ref>[http://www.dbnl.org/tekst/aa__001biog15_01/aa__001biog15_01_0974.php#m2279 van der Aa on dbnl].</ref> בנובמבר 1734 נבחר לעמית החברה המלכותית.<ref>http://www.mordaunt.me.uk/pdf/Royal%20Society.pdf</ref>

=== ליידן ===
ב-1739 חזר לליידן, שם החליף את כפרופסור.

כבר במהלך לימודיו באוניברסיטת ליידן החל פיטר להתעניין באלקטרוסטטיקה. ון מוסנברוק ותלמידו אנדראס קונאוס גילו שניתן לאגור את האנרגיה, המנגנון היה צנצנת זכוכית מלאה במים שלתוכו הונח מוט פליז; ואת האנרגיה המאוחסנת ניתן היה לשחרר רק על ידי השלמת מעגל חיצוני בין המוט לבין מוליך אחר. ון מוסנברוק מסר את התגלית לרנה אנטואן פרשו דה ראומיר בינואר 1746, , מתרגם מכתבו של מוסנברוק מלטינית, אשר כינה את ההמצאה "צנצנת ליידן".

זמן קצר לאחר מכן, התברר כי מדען גרמני בשם בנה באופן עצמאי מכשיר דומה בסוף 1745, זמן קצר לפני מוסנברוק.

ב-1754 הפך לפרופסור לשם כבוד באקדמיה הקיסרית למדע בסנקט פטרבורג, ונבחר כחבר זר באקדמיה המלכותית השוודית למדעים ב-1747.

ון מוסנברוק מת ב-19 בספטמבר 1761 בליידן.

==קישורים חיצוניים==

* 

== הערות שוליים ==

קטגוריה:נפטרים ב-1761
קטגוריה:ילידי 1692
קטגוריה:בוגרי אוניברסיטת ליידן
קטגוריה:סגל אוניברסיטת אוטרכט
קטגוריה:סגל אוניברסיטת ליידן
קטגוריה:חברי האקדמיה המלכותית השוודית למדעים
קטגוריה:חברי האקדמיה הצרפתית למדעים
קטגוריה:עמיתי החברה המלכותית
קטגוריה:פיזיקאים הולנדים
Header bidding

Header bidding או Pre-bidding היא שיטה בעולם הפרסום באינטרנט המאפשרת למו"לים של תוכן דיגיטלי (Publishers) להציע את שטחי הפרסום שלהם (Ad Inventory) לבורסות פרסום מרובות במקביל על מנת להפיק רווחים באופן אופטימלי. השיטה החליפה במידה רבה את שיטת מפל המים (Waterfalling) שהייתה נפוצה לפני כן ולא אפשרה פנייה מקבילית לפלטפורמות היצע (SSPs).

== רקע ==
בעבר הייתה נהוגה שיטת מפל המים, לפיה כאשר מו"ל (Publisher) היה מעוניין להציע את שטחי הפרסום שנותרו לו, הוא היה פונה למספר פלטפורמות היצע (SSPs) בסדר מוגדר מראש, כאשר הראשונה שהייתה מציעה לו סכום כספי לפי דרישתו הייתה זוכה בשטח. בשיטה זו חסרון מובהק, מפני שבמצב זה ייתכן שפלטפורמת היצע אחרת שהמו"ל כלל לא הספיק לפנות אליה הייתה מציעה לו סכום גבוה יותר בעבור שטח הפרסום.

כמו כן, נטען שלגוגל יש יתרון מובהק בשיטת מפלי המים ושהיא העדיפה הצעות בבורסת הפרסום שלה. הסיבה לכך היא שלגוגל כובעים רבים בעולם הפרסום, בין היתר כשרת פרסום (Ad Server) שמנהל עבור המו"ל את הפניות לפלטפורמות ההיצע וכן כבורסת פרסום עצמאית שמנהלת מכרזים. כך מתאפשר לה לשתף את המחירים שפלטפורמות היצע אחרות הציעו עבור שטח הפרסום עם בורסת הפרסום שלה ולהתאים את המחירים במכרז בצורה שפוגעת במו"ל ולא מניבה עבורו את הרווח האופטימלי.

אימוץ שיטת ה-Header bidding כשיטה המובילה בעולם הפרסום באינטרנט, הוביל במידת מה לשינוי נוסף בעולם המכרזים. קודם לכן, המכרזים היו מסוג מכרז מחיר שני, כלומר מי שזוכה במכרז משלם את הסכום של ההצעה השנייה בגבוהה. לאחר אימוץ השיטה, כשנוצר מצב שההצעה השנייה בגובהה של פלטפורמת היצע אחת עלולה להיות נמוכה משל פלטפורמת היצע אחרת, על אף שהמפרסם הזוכה במכרז מעוניין לשלם יותר ביחס לזוכה בפלטפורמה המקבילה, שונו המכרזים בבורסות הפרסום לסוג מכרז סגור מחיר ראשון, כלומר, הזוכה במכרז משלם את ההצעה הגבוהה ביותר.

== דוגמאות ==
* Prebid - ספריית קוד פתוח חינמית שפותחה לראשונה על ידי AppNexus ב-2015 והפכה למעטפת הכי נפוצה ל-Header bidding. נוצרה במקור כ-Prebid.js (ספריית JavaScript שרצה בצד הלקוח), אך בהמשך פורסמו אינטגרציות נוספות ביניהן Prebid SDK לאפליקציות מובייל וכן Prebid Server שמאפשר יישום של השיטה בצד שרת.
* Open Bidding (לשעבר EBDA) - פלטפורמה שפותחה על ידי גוגל בתגובה לפופולריות הגואה של Header bidding. בניגוד ל-Prebid שמאפשרת שקיפות מלאה למו"ל על ידי כך שהלקוח מיישם בעצמו את ההתמודדות במכרזים, גוגל היא זו שמבצעת אותם מול פלטפורמות ההיצע והמו"ל נאלץ לסמוך עליה.

== קישורים חיצוניים ==
* 

קטגוריה:פרסום באינטרנט
יחסי ניגריה–ניז'ר

יחסי ניגריה–ניז'ר הם היחסים הבילטרליים שבין הרפובליקה הפדרלית של ניגריה לבין הרפובליקה של ניז'ר. לשתי המדינות גבול משותף, והן חולקות היסטוריה ארוכה.

== היסטוריה ==
הגבול בין המדינות, שאורכו 1,500 ק"מ חוצה את האזור הצפוף ביותר בשתי המדינות. מבחינה תרבותית, מרכז הגבול ומערבו חוצה את האוסאלנד, שם מתגוררים בני ההאוסה. במזרח הגבול, שני צידי הגבול הנוכחי היו חלק מאימפריית קאנם בורנו.

האימפריאליזם הבריטי והצרפתי בסוף המאה ה-19 וראשית המאה ה-20 הביא ליצירת הגבול הקיים. בתקופת השלטון הקולוניאלי הוטמעו השפות האנגלית והצרפתית בהתאם לצידי הגבול, כשניז'ר הייתה בשלטון צרפת, ואילו ניגריה תחת שלטון הממלכה המאוחדת, כמו גם התרבויות, שיטות החינוך וצורות השלטון. התנגשות האינטרסים בין שתי המעצמות גרמו לכך שלאורך זמן רב בתקופה הקולוניאלית נאסר על מסחר בין צידי הגבול. לניז'ר, מדינה ללא מוצא לים, הייתה גישה לחוף באמצעות מושבות צרפתיות אחרות, כמו בנין וטוגו.

בין 1941 ל-1943 הייתה ניז'ר חלק משלטון צרפת של וישי, ובשנים אלו הגבול בינה לבין ניגריה היה סגור לחלוטין. למרות זאת, שפת ההאוסה המשותפת והקשרים התרבותיים הבטיחו את קיום המסחר והתנועה לאורך השלטון הקולוניאלי.

=== כמדינות עצמאיות ===
מאז קבלת העצמאות בשתי המדינות ב-1960, הן ביססו יחסים קרובים. שתיהן אימצו את ההבנה שאין להתערב בעניינים הפנימיים של האחרת, אך במלחמת ביאפרה השתתפו ניז'ר ונשיאה, המאני דיורי, במאמצי התיווך.

כל אחת מהמדינות פנתה למעצמה ממנה קיבלה את העצמאות כדי לקבל סיוע ביטחוני, אולם בניגוד לגבול של ניגריה עם קמרון, או לגבול של ניז'ר עם בנין, בין שתי המדינות לא היו מחלוקות באשר לסוגיות בגבול. עם זאת, כן קיים רצון מסוים בקרב חלק מהאוכלוסייה ליצור מדינה שתכלול את כל בני ההאוסה, שנחלקים בין המדינות.

לניגריה שגרירות בניאמיי, בירת ניז'ר, ואילו לניז'ר שגרירות באבוג'ה, בירת ניגריה.

== מסחר ==
הערים והיישובים בקרבת הגבול מחוברים זה לזה כחלק מהמסחר הטרנס–סהרי שנמשך עוד מימי הביניים. ערים בניגריה כמו קנו וקסטינה מהוות מזה זמן רב את התחנות הדרומיות של רשת המסחר שמשמשות כחלק ניכר מכלכלת ניז'ר. ניגריה נהנית מהמסחר והמכירות החקלאיות (בייחוד בקר מניז'ר), בעוד דרכי הגישה הישירות של ניז'ר לים עוברות דרך מערכת הרכבות של ניגריה ובנין.

== איכות הסביבה ==
ניז'ר תלויה כמעט לחלוטין בשכנותיה לאספקת מים, בעוד צפון ניגריה תלויה בזרם נהר ניז'ר ובאגם צ'אד. הן ניז'ר והן צפון ניגריה מתמודדים עם המדבור וצורך גובר במים. שתי המדינות חברות ברשות אגן ניז'ר, בוועדת אגם צ'אד ובוועדה המשותפת של ניז'ר וניגריה לנושאי מים.

שתי המדינות חתומות גם על הסכם אנוגו מ-3 בדצמבר 1977, שהגדיר תקנות משותפות לבעלי החיים והצומח בקרב מדינות אגם צ'אד (קמרון, ניז'ר, ניגריה וצ'אד). ב-15 בינואר 1990 חתמו שתי המדינות על הסכם אבוג'ה לנושא המדבור, קידום שימור הטבע, ניצול ופיתוח אדמות ומשאבי המים, החי והצומח. הסכם מיידוגורי נחתם ב-18 ביולי 1990 ותוקן ב-5 באוקטובר 1998, כולל בנוסף פיתוח וניצול משאבי מים. שני ההסכמים נמצאים תחת פיקוח הנציבות המשותפת לשיתוף פעולה.

== קישורים חיצוניים ==

*
*
*
* 

== הערות שוליים ==
בית צופיוף

בית צופיוף הוא בית לשימור הנמצא ברחוב מוסיוף 13 בשכונת הבוכרים בירושלים.

== תולדות הבית ==
הבית נבנה בשכונת הבוכרים בירושלים בין השנים 1902 – 1904 ביוזמתם של דוד צופיוף ובנו שלמה צופיוף, כבית הקדש לעניי הקהילה הבוכרית. באותה תקופה משפחת צופיוף התגוררה עדיין בבוכרה לכן על בניית הבית בירושלים פיקח שלמה מוסיוף, ממייסדי שכונת הבוכרים.בדומה לבתים אחרים בשכונת הבוכרים, לבית גג רעפים, חלונות זוגיים מקומרים, וקירות חיצוניים בנויים מאבן גזית. לוח זיכרון הקבוע על קיר הבית מציין שהבית נבנה על ידי שלמה צופיוף מתרומה של נדבן מסמרקנד. <ref></ref>

תחילה פעלה במבנה ישיבה בשם "מדרש שלמה". במהלך מלחמת העצמאות ולאחריה המבנה אכלס את ישיבת "פורת יוסף".<ref></ref>

כיום פועלים במבנה שלשה בתי כנסת שאחד מהם נקרא "בית הכנסת דוד ושלמה" על שם דוד ושלמה צופיוף.

המבנה, העומד במצבו המקורי, הוכרז על ידי עיריית ירושלים כמונומנט לשימור.<ref></ref>
==גלריית תמונות==
<gallery>
Tzofiyof4069.JPG|כתובת הקדש על בית צופיוף
Tzofiyof4071.JPG|בית צופיוף
Tzofiyof4070.JPG|לוח זיכרון על בית צופיוף
Tzofiyof4074.JPG|בית הכנסת דוד ושלמה בבית צופיוף
</gallery>
==הערות שוליים==

קטגוריה:יהדות בוכרה
קטגוריה:שכונת הבוכרים
קטגוריה:ירושלים: מבנים לשימור
איגנצי לוקשביץ'

איגנצי לוקשביץ (בפולנית: Ignacy Łukasiewicz; 8 במרץ 1822 – 7 בינואר 1882) היה רוקח, מהנדס, איש עסקים, ממציא ונדבן פולני. אחד הנדבנים הבולטים בממלכת גליציה ולודומריה, ארץ הכתר של האימפריה האוסטרו-הונגרית. בנה ב-1856 את בית הזיקוק לנפט המודרני הראשון בעולם.

הישגיו כללו את הגילוי כיצד לזקק קרוסין מנפט, המצאת מנורת הנפט המודרנית (1853), הצגת פנס הרחוב המודרני הראשון באירופה (1853) ובניית באר הנפט המודרנית הראשונה בעולם (1854).

== חייו ==
=== שנותיו הראשונות ולימודיו ===
לוקשביץ' נולד ב-8 במרץ 1822 ב, ליד מיילץ שבממלכת גליציה ולודומריה שבאימפריה האוסטרית (לאחר חלוקת פולין) כבן הצעיר מבין חמישה ילדים. משפחתו הייתה ממוצא ארמני. המשפחה שכרה אחוזה קטנה בזדושניקי, אך זמן קצר לאחר לידתו של איגנצי נוצר קושי כלכלי והם נאלצו לעבור לעיר הסמוכה ז'שוב. על מנת לעזור להוריו ולתמוך כלכלית בכל קרובי המשפחה, עבר ללנצוט, שם החל לעבוד כעוזר רוקח.

=== מעורבות בתנועות פוליטיות ===
עם המעבר ללנצוט, לוקשביץ' היה מעורב במספר ארגונים פוליטיים שתמכו ברעיון החזרת הריבונות והעצמאות הפולנית והשתתף בכנסים פוליטיים רבים ברחבי האזור. ב-1840 חזר לז'שוב, שם המשיך לעבוד בבית המרקחת הפרטי של אדוארד הובל. ב-19 בפברואר 1846 נעצרו לוקשביץ' וכמה מחברי המפלגה שהקים עם על ידי השלטונות האוסטריים ונכלאו בעיר לבוב. עם זאת, ב-27 בדצמבר 1847 שוחרר לוקשביץ' מהכלא בשל היעדר ראיות נגדו, אך במשך כל חייו נחשב כ"בלתי אמין מבחינה פוליטית".

=== כרוקח ===
ב-15 באוגוסט 1848 הועסק באחד מבתי המרקחת הגדולים והטובים ביותר בממלכת גליציה ולודומריה בלבוב. ב-30 ביולי 1852 סיים לוקשביץ' את לימודיו במחלקה לרוקחות באוניברסיטת וינה, שם קיבל תואר שני במדעי הרוקחות. ברגע שחזר לבית המרקחת בלבוב החל שלב חדש בחייו שהוקדש ללימודי ניצול הקרוסין.

=== תעשיית נפט ===
בסתיו 1852 לוקשביץ' וכמה מחבריו ניתחו נפט שסופק בכמה חביות על ידי סוחרים מהעיר דרוהוביץ'. בתחילת 1854 עבר לוקשביץ' לגורליצה, שם המשיך בעבודתו. באותה שנה פתח את מכרה הנפט הראשון בעולם בבוברקה, ליד קרוסנו (המבנה עדיין פעיל נכון ל-2020). במקביל לוקשביץ' המשיך בעבודתו על מנורות נפט. מאוחר יותר באותה שנה, הקים את פנס הרחוב הראשון המבוסס על נפט ברובע זאוודזי בגורליצה. בשנים שלאחר מכן פתח כמה בארות נפט אחרות. ב-1856 פתח את בית הזיקוק לנפט התעשייתי הראשון בעולם. מכיוון שהביקוש לנפט היה עדיין נמוך, המפעל ייצר בתחילה בעיקר אספלט מלאכותי, שמן מנוע וחומרי סיכה. בית הזיקוק נחרב בשריפה ב-1859, אך נבנה מחדש בפולנקה, ליד קרוסנו בשנה שלאחר מכן.

=== שנותיו האחרונות ומותו ===
לוקשביץ' התחתן עם אחייניתו הונורטה סטאצ'רסקה ב-1857, ולאחר שאיבדו את בתם היחידה מריאנה, בני הזוג אימצו את ולנטינה אנטונייביץ'.

לוקשביץ' תמך בגלוי במרד ינואר ומימן עזרה לפליטים במרד. ב-1865 קנה אחוזה גדולה ואת הכפר , שם הקים עוד בית זיקוק לנפט. לוקשביץ' הקים אתרי ספא בכפרו וכנסייה בזרנצ'ין.

ב-1877 ארגן את קונגרס תעשיית הנפט הראשון והקים את אגודת הנפט הלאומית.

איגנצי לוקשביץ' מת בחורקובקה מדלקת ריאות ב-7 בינואר 1882, ונקבר בבית קברות בזרנצ'ין.

==קישורים חיצוניים==

קטגוריה:נפטרים ב-1882
קטגוריה:ילידי 1822
קטגוריה:מדענים פולנים
ליידי לואיז וינדזור

ליידי לואיז אליס אליזבת' מרי מאונטבאטן-וינדזור (באנגלית: Lady Louise Alice Elizabeth Mary Mountbatten-Windsor; נולדה ב-8 בנובמבר 2003) היא הבת הבכורה של הנסיך אדוארד, דוכס אדינבורו ואשתו סופי, דוכסית אדינבורו, ונכדתם של אליזבת השנייה, מלכת הממלכה המאוחדת והנסיך פיליפ, דוכס אדינבורו. ליידי לואיז נמצאת במקום ה-16 בסדר הירושה לכתר הבריטי, אחרי אחיה הצעיר, ג'יימס, רוזן וסקס. למרות שהיא בתו של הנסיך אדוארד, היא מכונה "ליידי" ולא "הנסיכה לואיז", לאור העדפת הוריה.

== ביוגרפיה ==
ליידי לואיז מאונטבאטן-וינדזור נולדה בטרם עת ב-8 בנובמבר 2003 בשעה 23:32 GMT בבית החולים פרימלי פארק בסארי. אביה של לואיז, הנסיך אדוארד, אז הרוזן מווסקס, לא נכח בלידה מכיוון שהיא התרחשה בפתאומיות ובזמן שהיה בביקור רשמי במאוריציוס.<ref></ref> לואיז נולדה בניתוח קיסרי בשל בעיות בשליה, שגרמה לאובדן דם חמור הן לה והן לאם. לואיז הועברה ליחידה ליילוד בבית החולים סנט ג'ורג', טוטינג, לונדון. ב-23 בנובמבר 2003 היא השתחררה מבית החולים. שמה, לואיז אליס אליזבת מרי, הוכרז ב-27 בנובמבר באותה שנה.<ref></ref>

בספטמבר 2022 החלה ליידי לואיז ללמוד אנגלית באוניברסיטת סנט אנדרוז שבסקוטלנד.

==סדר הירושה לכתר הבריטי==
ליידי לואיז וינדזור נמצאת במקום ה-16 בסדר הירושה לכתר הבריטי, לאחר אחיה הצעיר. זאת כיוון ששני האחים נולדו לפני תיקון חוק ההסדר, המבטל את העדפת הבן הבכור, שנכנס לתוקפו בשנת 2013.

==קישורים חיצוניים==

== הערות שוליים ==

קטגוריה:נסיכות בריטיות
קטגוריה:בריטיות שנולדו ב-2003
קטגוריה:בית וינדזור: אישים
יחסי האיחוד האירופי – לבנון

יחסי לבנון-האיחוד האירופי הם קשרים מהותיים של האיחוד האירופי (ENP) במסגרת תוכנית מדיניות השכנות האירופית. האיחוד האירופי הוא שותף הסחר הגדול ביותר של לבנון.

== הסכמים ==
לבנון סיימה את המשא ומתן על הסכם ההתאגדות עם האיחוד האירופי בסוף 2001. ההסכם נכנס לפעולה בינואר 2002. ההסכם זכה לכינוי הסכם ההתאגדות של האיחוד האירופי-לבנון. תוכנית הפעולה של האיחוד האירופי-לבנון מ-19 בינואר 2007 נתנה תנופה חדשה ליחסים הבילטרליים במסגרת ה-ENP.

לבנון היא אחת המדינות, הנהנות העיקריות, באגן הים התיכון מסיוע קהילתי מהאיחוד האירופי באמצעות מכשיריו השונים. האיחוד האירופי הוא הגוף התורם המוביל בלבנון. החל משנת 2007, התמיכה הכספית מועברת באמצעות מכשיר מדיניות השכנות האירופית. תוכנית האסטרטגייה של מדינה לבנון 2007–2013 ותוכנית אינדיקטיבית לאומית 2007–2010 אומצו על ידי האיחוד האירופי. הסיוע שניתן התמקד בסיוע לממשלת לבנון ולחברה בשיקום ורפורמה לאחר מלחמת לבנון השנייה.

לבנון היא גם חברה באיחוד מדינות הים התיכון.

== סחר ==
האיחוד האירופי הוא שותף הסחר הגדול ביותר של לבנון, כשלבנון אחראית לשליש מהיבוא שלה בסכום ב-3.9 מיליארד אירו נכון ל-2008; היבוא כלל בעיקר מכונות (22%) כלי רכב (11.7%), כימיקלים (13%) ומוצרי אנרגיה (21.2%). היצוא הלבנוני לאיחוד האירופי הסתכם ב-0.36 מיליארד אירו; בעיקר מוצרים המיוצרים בלבנון (66%). הגירעון המסחרי המשמעותי של לבנון מתקזז על ידי הכנסות זרות, כגון מהפזורה הלבנונית ומתיירות. 60% מהתמ"ג הלבנוני נמצא במגזר השירותים.

== ראו גם ==
* יחסי החוץ של האיחוד האירופי
* איחוד מדינות הים התיכון

== קישורים חיצוניים ==
* [http://ec.europa.eu/world/enp/pdf/lebanon_enp_ap_final_en.pdf תוכנית פעולה לבנון של האיחוד האירופי]
* 
* [http://www.eeas.europa.eu/lebanon/index_en.htm שירות הפעולה החיצוני האירופי]

==הערות שוליים==

לבנון
האיחוד האירופי
יעקב פורזון

יעקב צאלביץ' פורזון (ברוסית: Я́ков Ца́левич Фо́рзун); (6 בנובמבר 1924 – 6 ביוני 2015) היה חייל יהודי בצבא האדום במלחמת העולם השנייה, גיבור ברית המועצות.

== חייו ==
עקב פורזון נולד בעיירה קורוסטישיב שבמחוז ז'יטומיר במשפח יהודית. למד בבית הספר היהודי בעיירה. משנת 1939 עבד בחקלאות.
לאחר הפלישה הנאצית לברית המועצות התפנה עם הוריו ואחיו מזרחה, למחוז פנזה שם החל לעבוד כנהג טרקטור.

בדצמבר 1942 גויס לצבא. תחילה הוצב בבית הספר לשריון, משם הועבר לשרת ביחידת חיל רגלים. בקיץ 1943 נשלחה יחידתו לחזית באזור בריאנסק. יעקב נפצע בקרב הראשון שלו ופונה לעורף לקבלת טיפול רפואי. לאחר שהחלים הוצב לשרת כמקלען בדיוויזיית חיל רגלים מס' 87 שהייתה חלק מחזית הבלטית הראשונה. בדצמבר 1943 נפצע בשנית באחד הקרבות. לאחר שהחלים מהפציעה - חזר לגדוד שלו.
טוראי יעקב פורזון הצטיין בקרב שנערך ב22 - 24 ביוני 1944. פלוגת חי"ר, בה שירת פורזון, הייתה כוח החוד של הדיוויזיה. הפלוגה הגיעה אל נהר דבינה במחוז ויטבסק. פורזון עם המקלע שלו ועם עוד 7 חיילים היה הראשון שצלח את הנהר ויצר עמדת ראש הגשר בגדה השנייה. בעקבותיו צלחה הפלוגה את הנהר. בימים הבאים הם ניהלו קרב עם הגרמנים בניסיון להחזיק את העמדות בגדה השנייה של הנהר עד להגעת הכוח העיקרי של הדיוויזיה. בקרבות אלו חיסל יעקב בשאש מקלע שלו כמה עשרות חיילי אויב. כשתקפו את עמדות הפלוגה טנקים - הצליח בעזרת רימונים לפגוע בשני טנקם ולהוציא אותם מכלל פעולה. על מעשה גבורה זה הוענק לטוראי יעקב פורזון תואר גיבור ברית המועצות.

יעקב המשיך להילחם עם יחידתו עד אמצע יולי, אז נפצע קשה באחד הקרבות. את הידיעה על כך, שהוחלט להעניק לו את עיטור גיבור ברית המועצות קיבל בעודו מאושפז בבית החולים. יעקב פורזון שוחרר מבית החולים רק בפברואר 1945. הוא שוחרר מן השירות הצבאי היות שהפציעה הזו הייתה כבר פציעתו החמישית שלו.

לאחר השתחרר מן השירות הצבאי שב לעיר הולדתו קורוסטישיב. עבד למחייתו כאיש אחזקה במפעל לייצור מוצרי חשמל ביתיים. בשנת 1991 עלה לישראל עם משפחתו. בארץ התגורר באור עקיבא. יעקב פורזון נפטר ביוני 2015 בגיל 90.

== קישורים חיצוניים ==
* [https://www.warheroes.ru/hero/hero.asp?Hero_id=3372 דף אישי באתר גיבורי ברית המועצות (רוסית)]

קטגוריה:יהודים בכוחות המזוינים של ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:עולים בשנות ה-1990
קטגוריה:יהודים סובייטים
קטגוריה:ישראלים שנולדו ב-1924
קטגוריה:ישראלים שנפטרו ב-2015
קטלין נובאק

קטלין אווה ורשנה נובאק (בהונגרית: Katalin Éva Veresné Novák;<ref></ref> נולדה ב-6 בספטמבר 1977) היא פוליטיקאית הונגרייה שכיהנה כנשיאת הונגריה, לאחר שנבחרה בבחירות לנשיאות ב-2022. היא האישה הראשונה שנבחרה לנשיאות הונגריה, ואף הנשיאה הצעירה ביותר בתולדות הונגריה, שנבחרה בגיל 44. היא חברה במפלגת פידס. היא כיהנה כחברה באספה הלאומית מ-2018 עד 2022, וכשרה לענייני משפחה בממשלת אורבן הרביעית מ-2020 עד 2021.

== ביוגרפיה ==
=== חינוך ===
לאחר שסיימה את לימודיה התיכוניים בבית הספר התיכון שאגווארי אנדרה בסגד ב-1996, נובאק למדה כלכלה באוניברסיטת קורווינוס בבודפשט ומשפטים באוניברסיטת סגד. בעודה סטודנטית, היא למדה מחוץ להונגריה באוניברסיטת פריז ננטר . בנוסף להונגרית, היא דוברת צרפתית, אנגלית, גרמנית וספרדית.<ref></ref>

=== קריירה ===
נובאק החלה לעבוד במשרד החוץ ההונגרי בשנת 2001. היא התמחתה בענייני האיחוד האירופי ואירופה. בשנת 2010 הפכה ליועצת לשרים ובשנת 2012 מונתה לראש הקבינט של משרד משאבי אנוש.

ב-2014 נובאק מונתה לתפקיד מזכירת המדינה לענייני משפחה ונוער במשרד להון האנושי, באוקטובר 2020 הפכה לשרה לענייני משפחה, תפקיד שמילאה עד דצמבר 2021.

היא כיהנה כסגנית נשיא מפלגת פידס בין 2017 ל-2021.<ref></ref>

ב-21 בדצמבר 2021 הכריז ראש הממשלה ויקטור אורבן שנובאק תהיה המועמדת שלו בבחירות לנשיאות ב-2022.<ref></ref> ב-10 במרץ 2022, היא זכתה ב-137 מתוך 188 קולות באספה הלאומית.<ref></ref>

ב-10 בפברואר 2024 הודיעה על התפטרותה עקב ביקורת שספגה לאחר שהעניקה חנינה לעבריין שהורשע בסיוע לביצוע עבירות מין בקטינים.

=== דעות פוליטיות ===
באפריל 2023 היא הטילה וטו על חוק שכלל פסקה המפלה לרעה להט"בים.<ref>[https://www.bloomberg.com/news/articles/2023-04-22/hungary-s-president-vetoes-bill-on-reporting-same-sex-families Hungary’s President Vetoes Bill on Reporting Same-Sex Families] - Bloomberg, 2023-04-22</ref>

ב-18 בנובמבר 2022 ביקרה נובאק בכותל המערבי וביד ושם.

== חיים אישיים ==
קטלין נובאק היא נוצרייה רפורמית.<ref></ref> היא נשואה ואם לשלושה ילדים. בעלה, אישטוואן ורש, הוא כלכלן, מנהל מנהלת השוק הפיננסי ושוק המט"ח בבנק הלאומי ההונגרי (MNB).<ref></ref>

== הוקרה ופרסים ==
=== אותות ביתיים ===
* 55x55 פיקסלים חברת המסדר ההונגרי של סטפן הקדוש (2022)
:על פי חוק ה-CCII/2011 של חוקת הונגריה, נשיא הונגריה מקבל את המסדר ההונגרי של סטפן הקדוש, אישית.<ref name="auto3"></ref>
* 55x55 פיקסלים הצלב הגדול עם שרשרת מסדר ההצטיינות ההונגרי.
:על פי חוק CCII/2011 של חוקת הונגריה נשיא הונגריה מקבל את הצלב הגדול עם שרשרת מסדר ההצטיינות ההונגרי, אישית.<ref name="auto3" />

=== אותות זרים ===
<div class="mw-content-ltr">
* : Knight ("Chevalier") of the National Order of the Legion of Honour (2019)<ref></ref>
* : Commander's Cross of the Order of Merit of the Republic of Poland (2019)<ref></ref>
* : Grand Collar of the Order of Prince Henry (2023)<ref></ref>
</div>

== קישורים חיצוניים ==

* 

* 
* 
* 
* 
* 
* 
* 

== הערות שוליים ==

קטגוריה:נשיאות
קטגוריה:נשיאי הונגריה
קטגוריה:ילידי 1977
רפאל אונגער

רפאל (רפי) אונגער (11 בספטמבר 1947 – 13 באוקטובר 1973) היה עיתונאי ישראלי ששימש כעורך וככתב המדיני של קול ישראל.

אונגער נהרג במלחמת יום הכיפורים, בעת שהתלווה ככתב קול ישראל לנגמ"ש הפיקוד של מפקד עוצבת סיני, האלוף אברהם מנדלר על מנת לסקר את הלחימה בסיני מקרוב. אונגער היה אחד מהעיתונאים הישראלים היחידים שנהרגו במלחמת יום הכיפורים.

== ביוגרפיה ==
רפאל אונגער נולד ב-11 בספטמבר 1947 בתל אביב, בנם של אברהם ואילה. הוא למד בבית הספר היסודי "כרמל" בעיר ובגימנסיה העברית "הרצליה", שם למד במגמה הספרותית. אונגער היה חניך ומדריך בתנועת הנוער "המכבי הצעיר", יושב ראש מועצת התלמידים בגימנסיה ובשנת 1965 בחרו בו חברי "פרלמנט הנוער" של העיר תל אביב-יפו לראש עיר הנוער השלישי של העיר תל אביב.<ref></ref><ref></ref>

אונגער התגייס לצה"ל בתחילת ספטמבר 1965, שם שירת בחיל האוויר. הוא סיים קורס מבצעים וקורס צפנות ושירת כסמל-מבצעים בחיל. באוגוסט 1968 השתחרר משירות סדיר בצה"ל ובמילואים שירת ביחידת הקשר לעיתונות של חיל האוויר. עוד בעת שירותו הסדיר החל אונגער בלימודי משפטים בשלוחת האוניברסיטה העברית בתל אביב ולאחר שחרורו המשיך בלימודיו בירושלים.

במקביל ללימודיו החל אונגער לעבוד בשנת 1968 ברשות השידור ככתב בקול ישראל וכעורך התוכנית "היום הזה". הוא שימש ככתב המדיני במחלקת ענייני היום של קול ישראל עד להתפטרותו מתפקיד זה במאי 1971 עקב חילוקי דעות עם מנהל המחלקה החדש, יצחק רועה. לאחר מכן שימש ככתב לעניינים מיוחדים בקול ישראל.<ref></ref>

באוקטובר 1973 פרצה מלחמת יום הכיפורים ואונגער התנדב לשרת בחזית כדי שיוכל במקביל להעביר את דיווחיו ככתב לקול ישראל. במהלך המלחמה הצטוות אונגער לנגמ"ש הפיקוד של מפקד עוצבת סיני, האלוף אברהם מנדלר ועל אף הקושי בהעברת דיווחים, הצליח אונגער לשדר מספר כתבות ודיווחים מעומק החזית בסיני, כולל דיווחים תחת אש טנקים ומטוסים מצריים, למאזיני קול ישראל. ב-13 באוקטובר בעת שנסע בנגמ"ש הפיקוד של האלוף בציר הגידי, נפגע הרכב פגיעה ישירה ממארב טילי סאגר ויושבי הנגמ"ש וביניהם אונגער נהרגו.

אונגער הובא למנוחות בבית הקברות הצבאי קריית שאול. לאחר מותו הועלה לדרגת סמל ראשון.

דודו של אונגער הוא העיתונאי ד"ר עמנואל אונגר, מוותיקי העיתונאים הישראלים ששימש במשך 20 שנה ככתב מעריב בווינה.<ref></ref>

== קישורים חיצוניים ==
* 
* 
* 
* 

== הערות שוליים ==

קטגוריה:עיתונאים ישראלים
קטגוריה:כתבים מדיניים ישראלים
קטגוריה:סגל קול ישראל
קטגוריה:עיתונאים שנהרגו בעת סיקור סכסוך צבאי
קטגוריה:חללי צה"ל במלחמת יום הכיפורים
קטגוריה:בוגרי גימנסיה הרצליה
קטגוריה:בוגרי המכבי הצעיר
קטגוריה:תל אביב-יפו: אישים
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1947
קטגוריה:ישראלים שנפטרו ב-1973
קטגוריה:חיילי חיל האוויר במלחמת ששת הימים
אוטו בורוש

אוטו בורוש (בהונגרית: Boros Ottó; בקשצ'בה, 5 באוגוסט 1929 – סולנוק, 18 בדצמבר 1988) היה שחקן כדורמים, אלוף אולימפי (מלבורן 1956 וטוקיו 1964) בנבחרת הונגריה בכדורמים, מאמן ועורך דין.

== ביוגרפיה ==
אוטו בורוש נולד בבקשצ'בה, בן למשפחה של עובדי רכבת וכך הגיע עם הוריו לסולנוק. הוא שיחק כדורמים במועדונים בבודפשט ובסולנוק, בתחילה כשחקן ולאחר מכן כשוער. ב-1947 שיחק ב-Budapesti Előre, ומ-1948 ב-Szolnoki Munkás TE. בשנת 1951, זכה באליפות הלאומית הראשונה שלו כשוער של בודפשט דוז'ה. בין 1952 ל-1964 היה שוערה של דוז'ה סולנוק. בין 1953 ל-1964 היה חבר בנבחרת הונגריה. במהלך הקריירה הספורטבית שלו, אותה סיים ב-1964, הוא שיחק ב-207 משחקי ליגה וזכה שבע פעמים באליפות הונגריה (1951, 1954, 1957, 1958, 1959, 1961, 1964). 

בשנים 1965–1988 היה מאמן כדורמים קבוצת הנוער של סולנוק, ולאחר מכן הפך לראש המחלקה. הוא היה חבר בוועד האולימפי ההונגרי עד מותו.

ב-1950 הצטרף לצוות ביטחון הפנים ההונגרי. סיים את האקדמיה הפלילית של המשטרה. בשנת 1974 קיבל את הדוקטורט בפקולטה למשפטים של אוניברסיטת סגד. הוא פרש ב-1984 כראש המחלקה להגנת הרכוש החברתי של מפקדת משטרת מחוז סולנוק בדרגת סגן אלוף.

קברו נמצא בבית הקברות סולנוק. הסמל האולימפי, חמש הטבעות, מוטבע על קברו.

== פרסים והוקרה ==
* ספורטאי מצטיין של הרפובליקה העממית ההונגרית (1955)
* מדליית הצטיינות בספורט של הרפובליקה העממית ההונגרית דרג זהב (1965)

== לקריאה נוספת ==
* 
* 

== קישורים חיצוניים ==

* [http://www.kosakaroly.hu/panteon/p_boros-o.html מצבתו נמצאת בבית הקברות סולנוק]

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:אלופים אולימפיים: כדורמים
קטגוריה:הונגריה: אישים בספורט
קטגוריה:בוגרי אוניברסיטת סגד
קטגוריה:משתתפי אולימפיאדת מלבורן (1956)
קטגוריה:משתתפי אולימפיאדת רומא (1960)
קטגוריה:משתתפי אולימפיאדת טוקיו (1964)
קטגוריה:בקשצ'בה: אישים
קטגוריה:עורכי דין הונגרים
קטגוריה:הונגרים שנולדו ב-1929
קטגוריה:הונגרים שנפטרו ב-1988
מצעד יום הניצחון במוסקבה (2023)

הטנק היחיד שהוצג במהלך המצעד]]
מצעד יום הניצחון במוסקבה התקיים בכיכר האדומה ב־9 במאי 2023 לציון 78 שנים לכניעת גרמניה הנאצית וסיום הקרבות בחזית האירופית במלחמת העולם השנייה. המצעד אופיין בנוכחות צבאית דלה באופן קיצוני, שכללה בין היתר טנק אחד בלבד. נשיא רוסיה, ולדימיר פוטין, ש בעת המצעד על ידי בית הדין הפלילי הבין-לאומי בהאג בעקבות חלקו לכאורה בפשעי המלחמה באוקראינה, נכח במצעד.

== רקע ==

יום הניצחון הוא יום חג שנחוג ברחבי ברית המועצות לשעבר לציון כניעת גרמניה הנאצית ב-8 במאי 1945, כשהאירוע המרכזי בו הוא מצעד צבאי בכיכר האדומה של מוסקבה בבוקרו של 9 במאי בשעה 10 בבוקר (שעון מוסקבה). מספר אירועים משמעותיים התרחשו טרם המצעד, בין היתר נודע בפוטין על ידי פגיעת שני רחפנים בגג ארמון בקרמלין ב-3 במאי. בנוסף, לפי מקורות באוקראינה, פוטין הורה לפריגוז'ין, מפקד קבוצת וגנר, לכבוש את כל חבל דונבאס שבמזרח אוקראינה עד ליום זה, אך צבא רוסיה לא השיג מטרה זו. כך, כשבוע לפני המצעד, פרסם פריגוז'ין מספר סרטוני וידאו ברשתות החברתיות, בהם טען למחסור בנשק ובתחמושת, להרעבה ולפגיעה מכוונת בחייליו, דבר שנעשה לטענתו בכוונת תחילה על ידי שר ההגנה של רוסיה, סרגיי שויגו, תוך שהוא מקלל אותו במילים בוטות, וכי לטענתו כוחות וגנר יסוגו מהשטחים שכבשו בעיר באחמוט ב-10 במאי, כלומר יום לאחר המצעד, זאת בכדי להימנע מפגיעה בחגיגיות המצעד במוסקבה, אך חזר בו לאחר מכן. לבסוף, החל מ-8 במאי החלו דיווחים ברוסיה ובאוקראינה על בריחת החיילים הרוסים מהאגף הדרומי של מובלעת באחמוט, וכן, לטענת פריגוז'ין, גם מהאגף הצפוני.

נכון ל-12 במאי, הצבא הרוסי נסוג לגמרי מציר ההספקה המרכזי לעיר באחמוט של צבא אוקראינה.

== מהלך המצעד ==
לעומת מצעדי הענק הסגסגוניים שנערכו בשנים שקדמו למצעד זה, המצעד של 2023 אופיין בתת-ייצוג קיצוני: במהלכו הוצגו 51 כלי רכב בלבד (לעומת 197 ב-2021, כ-25%), בהם נושא גייסות משוריין, מספר (בשימוש כוחות צ'צ'ניים), וכן טנק אחד בלבד מסוג T-34-85, שבנייתו החלה ב-1942. בדומה למצעד ב-2022, לא התקיים גם ב-2023 מטס (כמו מטס יום העצמאות הישראלי). גם אורך המצעד, ב-40 דקות בלבד, היה קצר באופן משמעותי לעומת כשעה וחצי בשנים קודמות. זאת ועוד, רק כ-8000 חיילים צעדו במצעד, לעומת כ-11000 ב-2021. בנוסף, הוצג במצעד הרכב המשוריין מסוג GAZ-2330 Tigr. לא זאת אף זאת, גם לא הופיעה במצעד, זאת על אף שהוצגה בו בשנת 2022. לבסוף, אף , רגימנט של וטרנים מהמלחמה הפטריוטית הגדולה (כיום קבוצה שתפקידה העיקרי לארגן ולצעוד במצעדים ברחבי רוסיה ב-9 במאי) לא הורשו לצעוד במצעד המרכזי במוסקבה.

=== נציגי מדינות זרות ===
בעקבות הפלישה הרוסית לאוקראינה, רק 6 נציגים הגיעו לצפות במצעד ממדינות זרות (לעומת רבים בשנים הקודמות):
* ראש ממשלת ארמניה ניקול פשיניאן
* נשיא בלארוס אלכסנדר לוקשנקו
* נשיא טג'יקיסטן אמומאלי רחמון
* נשיא טורקמניסטן סרדאר ברדימוחמדוב
* נשיא קזחסטן קאסים-ג'ומארט טוקאייב
* נשיא קירגיזסטן סאדיר ג'פארוב

== ראו גם ==
* מצעד הניצחון של הצבא האדום במוסקבה (1945)
* יום הניצחון (9 במאי)
* יום הניצחון באירופה

== קישורים חיצוניים ==

== הערות שוליים ==

קטגוריה:מצעדי מוסקבה
קטגוריה:אירועים בחודש מאי
קטגוריה:רוסיה: חגים וימי ציון
קטגוריה:בעקבות מלחמת העולם השנייה
קטגוריה:2023 ברוסיה